રવિવારે મોડી રાત્રે ગાંધીનગરના અતિસુરક્ષિત ગણાતા સચિવાલય પરિસરના ગેટ નંબર 7ના બંધ ગેટ નીચેની દિપડો ઘૂસ્યો હોવાનું સીસીટીવી સર્વેલન્સ ટીમના ધ્યાન પર આવતાં તાત્કાલીક ઉચ્ચ અધિકારીઓ તથા ફોરેસ્ટ ડિપાર્ટમેન્ટને જાણ કરવામાં આવી હતી તથા ગણતરીની મિનીટોમાં જ તેનું રેસ્ક્યુ ઓપરેશન હાથ ધરવામાં આવ્યું હતું પરંતુ કલાકોની જહેમત બાદ હવે દીપડાનું લોકેશન રાજભવન નર્સરી-પોલીસ વન વચ્ચે મળી આવ્યું છે. આ સાથે જુનાગઢથી વન વિભાગની ટીમ પણ બોલાવાઇ છે અને સમગ્ર વિસ્તારને કોર્ડન કરી લેવામાં આવ્યો છે.